recursal/SuperWikiNEXT-32B huggingface dataset:
**கே. எல். வி. வசந்தா** (*K. L. V. Vasantha*, 1923 - 2008) என்பவர் தமிழகத் திரைப்பட நடிகையாவார். ரம்பையின் காதல் திரைப்படத்தில் நடித்துப் புகழ் பெற்ற இவர் 17 திரைப்படங்களில் நடித்துள்ளார்.

வாழ்க்கைக் குறிப்பு
-------------------

இவர் 1923 ஆம் ஆண்டு குன்றக்குடியில் பிறந்தார். தாயார் பெயர் லட்சுமி அம்மாள், இவரது இயற்பெயர் வள்ளிக்கண்ணு. திரைப்படங்களில் நடிப்பதற்காக வசந்தா தேவி என மாற்றிக் கொண்டார். பின்னர் தனது பெயரை கே. எல். வி. வசந்தா (குன்னக்குடி லட்சுமி வள்ளிக்கண்ணு வசந்தா) எனச் சுருக்கிக் கொண்டார். இவர் சிறு வயதிலேயே வாய்ப்பாட்டு, நடனம் ஆகியவற்றைக் கற்றுத் தேர்ந்தார். பிற்காலத்தில் நடிகையானபோது தனது வேடங்களுக்கான பாடல்களை அவரே சொந்தமாகப் பாடி நடித்தார். இவர் 1934 இல் பவளக்கொடி படத்தில் ஒரு சிறு கதாபாத்திரத்தில் அறிமுகமாகி, பின்னர் *ஸ்கந்த லீலா*வில் வள்ளியாக நடித்தார். 1939-ல் வெளியாகிய வெற்றிப்படமான ரம்பையின் காதல் படத்தின் கதாநாயகியாகப் புகழ்பெற்றார். இப்படத்தில் வசந்தா பாடிய *பூலோக ஆசையாலே* என்ற பாடல் மிகப் பிரபலமானது.

நடித்த படங்கள்
--------------

* பவளக்கொடி, 1934
* ஸ்கந்த லீலா
* ரம்பையின் காதல், 1939
* சத்யவாணி
* பூலோக ரம்பை
* பரசுராமர்
* மதன காமராஜன், 1941 பிரேமவள்ளி
* நந்தனார், 1942
* ராஜ ராஜேஸ்வரி, 1944
* பர்மா ராணி, 1945
* சுபத்ரா
* சித்ரா
* குண்டலகேசி
* சுலோச்சனா, 1946
* சாலி வாஹனன்

மேற்கோள்கள்
-----------

1. 1 2 3  "பூலோக ரம்பை வஸந்தா". *ஹனுமான், சென்னை*. 1948.
2. ↑  பிரதீப் மாதவன் (13 அக்டோபர் 2017). "எஸ்.எஸ்.வாசனின் முதல் தெரிவு!". *கட்டுரை*. தி இந்து தமிழ். 13 அக்டோபர் 2017 அன்று பார்க்கப்பட்டது.
**சுவப்னா (Swapna)** (பிறப்பு:1974 சூன் 9) இவர் ஒரு தெலுங்கு மொழி தொலைக்காட்சி தொகுப்பாளரும் மற்றும் பத்திரிகையாளரும் ஆவார். இவர் தெலுங்கு மொழி செய்தித் தொலைக்காட்சி நிறுவனமான 10 டிவியின் நிர்வாக ஆசிரியராக உள்ளார். இவர் கருநாடக பாரம்பரிய குரலிசை மற்றும் இசைக்கருவியில் நன்கு பயிற்சி பெற்றவராவார். ஆர்.ஜி.வி உடன் ராமுயிசம் என்றத் தொடருக்காக நிகழ்ச்சியினை தொகுத்து வழங்கினார்

ஆரம்பகால வாழ்க்கை
-----------------

பிரபலமான திட்டமான ஜப்பா 4 ன் மூலம் பிரபலமான பண்பலை வானொலி தொகுப்பாளரான ஜோத்ஸ்னா என்பவருக்கு ஐதராபாத்தில் சுவப்னா பிறந்தார். இவரது தாய்வழி பாட்டி பிரபல நிகழ்ச்சித் தொகுப்பாளரும், அகில இந்திய வானொலியில் ரேடியோ பானுமதி, என்பவருமாவார்.

தொழில்
------

டி.வி 9 (தெலுங்கு) உடன் டிவி நிகழ்ச்சித் தொகுப்பாளரக சுவப்னா தனது வாழ்க்கையைத் தொடங்கி. ஷாரா மாமுலே போன்ற பிரபலமான நிகழ்ச்சிகளை செய்தார். பின்னர் இவர் பிக் பன்பலை வானொலி 92.7 இன் பிராந்திய நிகழ்ச்சிகளை வழங்கினர் .

மேற்கோள்கள்
-----------

1. 1 2  Murthy, Neeraja (5 July 2008). "Expanding her horizons". *The Hindu* (Chennai, India). Archived from the original on 26 ஆகஸ்ட் 2010.. பார்த்த நாள்: 19 April 2011.
2. ↑  "Second radio revolution on the cards". *The Hindu* (Chennai, India). 14 November 2005. Archived from the original on 21 செப்டம்பர் 2013. .
**அலெக்சாந்தர் பியாதிகோர்சுகி** (உருசியம்: Алекса́ндр Моисе́евич Пятиго́рский), உருசிய நாட்டுத் தத்துவவியலாளர், எழுத்தாளர், வரலாற்றாய்வாளர், தென்னாசிய பண்பாட்டு ஆய்வாளர் ஆவார். மொழியியலை நன்கு கற்ற இவர் தமிழ், உருசியம், சமற்கிருதம், பாளி, திபெத்தியம், ஜெர்மன், பிரெஞ்சு, இத்தாலியம், ஆங்கிலம் ஆகிய மொழிகளை நன்கு கற்றவர். கார்டியன் என்னும் ஆங்கில நாளிதழ் இவரை "உருசிய நாட்டு சிறந்த தத்துவவியலாளர் என்றும் சிறந்த சிந்தனையாளர் என்றும்" போற்றியது.

இளமைப் பருவம்
-------------

பியாதிகொர்சுகி 1929 ஆம் ஆண்டு, சனவரி 30 ஆம் நாளில் மாஸ்கோவில் பிறந்தார். இவர் தந்தை மொசே விரிவுரையாளராகவும் ஆசிரியராகவும் பணியாற்றியவர், பின்னர், இரண்டாம் உலக்ப் போரின்போது ஆயுதந் தயாரிக்கும் கிடங்குக்கு தலைமைப் பொறியாளராக நியமிக்கப்பட்டார். அலெக்சாந்தார் அங்கே பணியாற்றினார். கணிதம், வேதியியல், இயற்பியல் பாடங்களில் தேர்ச்சி பெறாததால் பள்ளியிருந்து இருமுறை வெளியேற்றப்பட்டார். ஆனால், தன் தீவிர முயற்சியால் இலத்தீன் மொழியை கற்றறிந்தார். மொழியியல் படிப்பில் ஆர்வங்காட்டிய இவர், கையில் கிடைக்கும் எந்தச் செய்தியையும் படித்தார்.

கல்வியும் பணியும்
-----------------

1951 ஆம் ஆண்டில் மாஸ்கோ மாநில பல்கலைக்கழத்தில் தத்துவவியல் கற்ற இவர், ஸ்டாலின்கிராடு நகரில் உயர்நிலைப் பள்ளி வகுப்புகளில் வரலாறு பாடம் நடத்தினார். மீண்டும் மாஸ்கோ திரும்பி தெற்காசியவியல் கழகத்தில் (Institute of Oriental Studies) சேர்ந்தார். தமிழ் மொழியையும் இந்துத்துவத்தையும் கற்றார். 1960 ஆம் ஆண்டில் முதல் உருசியத் தமிழ் அகராதியை இவர் உருவாக்கினார். 
1964 ஆம் ஆண்டில் மனித உரிமைக்கெதிரான எழுத்தாளர் குழுவில் இணைந்தார். உருசிய அமைப்புக்கெதிரான முறையில் பழங்கால தெற்காசிய தத்துவங்களை ஆய்வு மேற்கொண்டதாக சிலர் கருதினர். இவரும் இவர் மொழியியல் துறை நண்பர்களும் சமற்கிருதம் தொடர்பான வாக்குவாதங்களில் ஈடுபடுவதாக அறியப்பட்ட இவர் 1968 ஆம் ஆண்டில் மாஸ்கோ தெற்காசிய ஆய்வுக்கழகத்திலிருந்து வெளியேறினார். தொடர்ந்து மாஸ்கோ பல்கலைக்கழகத்தில் விரிவுரையாற்றினார். இந்தியவியல் ஆய்வுகளை மேற்கொண்ட இவர், புத்த சமய ஆய்வுகளிலும் ஈடுபாடு கொண்டிருந்தார். இந்தியவியல் ஆய்வாளர்கள் தவிர்த்த பிறருடன் உளவியல் தொடர்பான ஆய்வுகளை மேற்கொண்டார். மெரப் மமர்டசுவில்லி என்னும் இவரது நண்பரும் இவருடன் சேர்ந்து ஆய்வுகளை மேற்கொண்டார்.

இலண்டன் நகருக்குச் சென்ற இவர் ஆக்சுபோர்டு பல்கலைக்கழகத்தில் விரிவுரைகள் ஆற்றினார். ஆப்பிரிக்க ஆசியவியல் பண்பாட்டுக் கழகத்தில் சேர்ந்து ஆய்வுகளை மேற்கொண்டார். ஐந்து முறை திருமணம் செய்து கொண்ட இவருக்கு நான்கு மகவுகள் உள்ளனர்.

மேற்கோள்கள்
-----------

1. ↑  Chernyaev, Anatoly (December 2014). "Continuity and succession in contemporary Russian philosophy". *Studies in East European Thought* **66** (3): 263–276. doi:10.1007/s11212-014-9213-2.
2. ↑  Parfitt, Tudor (5 January 2010). "Alexander Piatigorsky obituary". *The Guardian*.
3. ↑   School of Oriental and African Studies (SOAS) Alumni Online Community News. What's New. "Remembering 'the Greatest Russian Philosopher'", December 2009.
**முனீஷ்காந்த் ராமதாஸ்** (*Munishkanth*) ஒரு இந்திய நடிகர் ஆவார். இவர் தமிழ் திரைப்படத்துறையில் பணியாற்றிவருகிறார். முண்டாசுப்பட்டி, 10 எண்றதுக்குள்ள மற்றும் பல திரைப்படங்களில் நடித்துள்ளார்.

தொழில்
------

இவர் 2002 ஆம் ஆண்டு சென்னைக்கு வந்தார். தமிழ் திரைப்படத்துறையில் நடிகராகவேண்டும் என்ற கனவோடு வந்தார். ஆனால் சிறு சிறு வேடங்களே கிடைத்தது. பின் இரண்டாண்டுகள் தங்கத்தட்டான் வேலைக்கு மலேசியா நாட்டிற்கு சென்றார், சென்னை திரும்பியதும் குறும்படம் நடிப்பதில் கவனம் செலுத்தினார். வடபழனி முருகன் கோவிலில் பல நாட்கள் தனது வாழ்நாளைக்கழித்தார். கலைஞர் தொலைக்காட்சியில் நடைபெற்ற நாளைய இயக்குனர் என்ற குறும்படம் திரையிடும் நிகழ்ச்சில் பங்குபெற்றார். தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார்.

மேலும் அவர் தமிழ் திரைப்படத்துறையில் சிறு சிறு கதாபாத்திரங்களில் நடிக்கலானார். இயக்குனர் மணிரத்தினம் இயக்கிய கடல் (2013), சி. வி. குமார் அவர்களின் சூது கவ்வும் (2013), மற்றும் பீட்சா II: வில்லா (2013) முதலிய படங்களில் நடித்தார். 2014 ஆம் ஆண்டு தனது நண்பரான காளி வெங்கட் மூலம் ராமின் வெற்றிப்படைப்பான முண்டாசுப்பட்டி குறும்படத்தின் முனீஷ்காந்த் கதாபாத்திரத்திற்கு பின்னணிக்குரல் கொடுத்தார். இதன் பிறகே இவர் **முனீஷ்காந்த் ராமதாஸ்** என அழைக்கப்பட்டார்.

மேற்கோள்கள்
-----------


1. ↑  *‘Mundasupatti’ Muniskanth: Came to be Villain; Became Comedian — Interview, Ramdoss*. *YouTube*. 28 July 2014. 20 October 2015 அன்று பார்க்கப்பட்டது.
2. ↑  Baradwaj Rangan. "Mundasupatti: Light, camera, action". *The Hindu*. 20 October 2015 அன்று பார்க்கப்பட்டது.
3. ↑  "A Face to The Voice: The RJ Balaji Interview". *Silverscreen.in*. 20 October 2015 அன்று பார்க்கப்பட்டது.
4. ↑  "‘I washed cars for a living’". *The New Indian Express*. 28 June 2017. .
**அருவச் சொத்து** அல்லது **கட்புலனாகச் சொத்து** (*Intangible asset*) என்பது கணக்கியலில் வகைக்குறிக்கப்படும் சொத்து (*assets*) ஆகும். கண்ணால் காணமுடியாத தொட்டறிய முடியாத பிற வகைகளில் உற்று உணரமுடியாத நுண்மமாக்கல் தன்மையினை இவ்வகை சொத்துக்கள் கொண்டிருக்கும்.

அருவச்சொத்துக்களுக்குள்காப்புரிமை (copyrights) தனிகாப்புரிமை (patent) வர்த்தகச் சின்னம் (Trade marks), நன்மதிப்பு (goodwill), ஊழியர்களின் செயற்திறன், புலமைச்சொத்துகள் என்பன அடங்கும்.

அருவச்சொத்துக்களை நிதிக்கூற்றுகளில் கட்டாயமாக வெளிப்படுத்த வேண்டும் என கணக்கியல் நியமங்கள் கூறுகின்றன.

இவற்றியும் பர்க்க
-----------------

* சொத்து

மேற்கோள்கள்
-----------

1. ↑  Webster, Elisabeth; Jensen, Paul H. (2006). *Investment in Intangible Capital: An Enterprise Perspective.* The Economic Record, Vol. 82, No. 256, March, 82-96.
2. ↑  Moberly, Michael D. (2014). *Safeguarding Intangible Assets*. Butterworth-Heinemann. பக். 16. பன்னாட்டுத் தரப்புத்தக எண்:978-0-12-800516-3. .
3. ↑  Lev, Baruch; Daum, Juergen (2004). "The dominance of intangible assets: consequences for enterprise management and corporate reporting". *Measuring Business Excellence* **8** (1): 6–17. doi:10.1108/13683040410524694.. பார்த்த நாள்: 2012-12-19.
**அலேட்ச் பனியாறு** (*Aletsch Glacier*) ஆல்ப்ஸ் மலைத்தொடரில் உள்ள பனியாறுகளில் மிகப்பெரியதாகும்.

#### அமைவிடம்

இதன் நீளம் 23 கிலோமீட்டர் (75,463 அடி) மற்றும் இதன் பரப்பளவு 120 சதுர கிலோமீட்டர் (ஏறக்குறைய 45 சதுர மைல்கள்). இது தெற்கு சுவிட்சர்லாந்தில் உள்ள ஆல்ப்ஸ் மலைத்தொடரில் அமைந்துள்ளது. யுங்பஃரௌ (Jungfrau) பகுதியில் சுமார் 4000 மீட்டர் (13,124 அடி) கடல் மட்டத்திற்கு மேல் இதன் பணிப்பிடிப்பு நிலை மேலும் மசா ஆழ்பள்ளத்தாக்கில் (Massa Gorge) சுமார் 2,500 மீட்டர் (8,202 அடி) பள்ளத்தில் பனியாற்று குகை அமைந்துள்ளது.

இந்த பனியாறு யுங்பஃரௌ மலைச்சிகரத்தின் தெற்கு பகுதியை சுற்றியுள்ள இடத்திலிருந்து கீழிறங்கி இரோன் ஆற்று பள்ளத்தாக்கின் மேற்பகுதியை அடைகிறது. இதன் மேற்கில் அலேட்ச்ஹார்ன (4,195 மீட்டர்/13,763 அடி) சிகரமும், கிழக்கில் மார்யலென்சீ பனியாற்று ஏரியும் (2,350 மீட்டர்/7,711 அடி) உள்ளது. இரோன் ஆறு ஆல்ப்ஸ் மலைத்தொடரின் தெற்கு பகுதியில் கிழக்கு-மேற்கு திசையில் பாய்கிறது.

#### தோற்றமைப்பு

அலேட்ச் பனியாறு மூன்று பெரிய அடைபனி கிளைகளை கொண்டுள்ளத்து. இம்மூன்று அடைபனி கிளைகளும் யுங்பஃரௌ பகுதியை சுற்றி பரவியுள்ளது அவை: அலேட்ச் அடைபனி, யுங்பஃரொ அடைபனி, யெவிக்ஷ்னிபஃலட் அடைபனி. இந்த அடைபனி கிளைகளும் அதை சுற்றியுள்ள பகுதிகளும் தொடர் பனி சேகரிப்பு பிரதேசமாகும். என்னென்றால் இவ்விடத்தில் இருந்துதான் பனியாற்றிக்கு வற்றாமல் பணியை ஊட்டிக்கொண்டிருக்கிறது.

அலேட்ச் பானியாற்றின் கிளைகள் காங்கோர்டியாபிளாட்ஸ் (Konkordiaplatz) அல்லது காங்கோர்டியா (concordia) என்றழைக்கப்படும் இடத்தை வந்தடைகிறது. இவ்விடத்திலிருந்து அலேட்ச் பனியாறு தனது 23 கிலோமீட்டர் பயணத்தை துவங்குகிறது.

மேற்கோள்கள்
-----------

1. ↑  Andres Betschart, ed. (2011). "World of glaciers" (PDF) (ஜெர்மன் மற்றும் ஆங்கிலம்) (1 ed.). Naters, Switzerland: Stiftung UNESCO Welterbe Schweizer Alpen Jungfrau-Aletsch, Managementzentrum. 14 April 2016 அன்று மூலம் (PDF) பரணிடப்பட்டது. 2016-02-14 அன்று பார்க்கப்பட்டது.
2. ↑  "Swiss Alps Jungfrau-Aletsch". *unesco.org*. Paris, France: UNESCO World Heritage Centre 1992-2016, UN. 13 December 2001. 2016-03-18 அன்று பார்க்கப்பட்டது.
3. ↑  "The Pro Natura Center Aletsch – History". *pronatura.ch*. Riederalp, VS, Switzerland: Pro Natura Center Aletsch. 13 August 2009 அன்று மூலம் பரணிடப்பட்டது. 2016-03-18 அன்று பார்க்கப்பட்டது.
**குமார் மங்கலம் பிர்லா** (Kumar Mangalam Birla) (பி) ஜூன் 14 1967 இவர் இந்தியாவின் ஒரு முன்னணித் தொழிலதிபர்.
பிர்லா குழும நிறுவனங்களின் தலைவராகவும், பிர்லா தொழில்நுட்பம் மற்றும் அறிவியல் கழகத்தின் வேந்தராகவும் உள்ளார்.

கல்வி
-----

மும்பைப் பல்கலைக் கழகத்தில் வணிகவியல் பட்டம் பெற்றார். இலண்டனில் மேலாண்மைப் படிப்பும் முடித்தார். மேலும் பட்டயக்கணக்காளராகவும் ஆனார்.

பணி
---

குமார் மங்கலம் பிர்லாவின் தந்தையார் ஆதித்ய பிர்லா திடுமென இறந்ததால் ஆதித்ய பிர்லா குழுமத்தின் தலைவர் பொறுப்பை 1995ஆம் ஆண்டில் தம் 28 ஆம் அகவையில் ஏற்றுக்கொண்டார்.இவருடைய தலைமையில் ஆதித்யா குழுமம் பல மடங்கு வளர்ச்சிக் கண்டுள்ளது.
இவர் பொறுப்பேற்றபோது குழுமத்தின் விற்றுமுதல் 200 கோடி தாலராக இருந்தது. ஆனால் இப்பொழுதோ 4000 கோடி தாலர் அளவுக்கு உயர்ந்துள்ளது. இந்தியாவிலும் பிறநாடுகளிலும் உள்ள 26 நிறுவனங்களை இணைத்துள்ளார்.

பதவிகள்
-------

ரிசர்வ் வங்கி இயக்குநர் குழுவில் உறுப்பினராகவும் செபியின் நிறுவனங்களை நிருவகிக்கும் குழுவிலும் உறுப்பினராக இருந்துள்ளார். வணிகம்
தொடர்பான ஆலோசனைகளைப் பிரதமருக்கு வழங்கும் குழுவிலும் இடம் பெற்றார்.

விருதுகள்
---------

நாசுகாம், பிசினஸ் டுடே, பிசினஸ் இந்தியா, போர்ப்ஸ்,எகானமிக்ஸ் போன்ற இதழ்களும் பிற நிறுவனங்களும் குமார் மங்கலம் பிர்லாவுக்கு
விருதுகள் வழங்கி சிறப்பித்துள்ளன.

மேற்கோள்கள்
-----------

1. 1 2  Kumar Mangalam Birla topic page. Forbes.com. Retrieved September 2010.
2. ↑   தினமணி
3. ↑   பிர்லா மீது குற்றச்சாட்டு

வெளியிணைப்புகள்
---------------

* குமார் மங்கலம் பிர்லா - இவரைத் தெரியுமா?
**ஜெப்ரி இரென்விக்** வீக்சு (Jeffrey Renwick Weeks) (பிறப்பு: டிசம்பர் 10,1956) ஓர் அமெரிக்கக் கணிதவியலாளர் ஆவார். வீக்சு 1999 ஆம் ஆண்டின் மெக்ஆர்த்தர் ஆய்வுறுப்பினர் ஆவார்.

வாழ்க்கை
--------

ஆராய்ச்சி
---------

வீக்சின் ஆராய்ச்சிப் பங்களிப்புகள் முதன்மையாக 3 - நெறிப்புல, அண்டக் கட்டமைப்பியல் துறையில் உள்ளன.

1985 ஆம் ஆண்டில் வீக்சு கண்டுபிடிக்கப்பட்ட வீக்சு பன்னெறிப்புலம் என்பது குறைந்த அளவு வாய்ப்பு அளவைக் கொண்ட மீவளைய 3 - நெறிப்புலம் ஆகும். கணித ஆராய்ச்சி, கணிதக் காட்சிப்படுத்தலுக்கு உதவுவதற்காக வீக்ஸ் பல்வேறு கணினி நிரல்களை எழுதியுள்ளார். அவரது ஸ்னாபியா திட்டம் மீவளைய 3 - நெறிப்புலங்களைப் படிக்கப் பயன்படுத்தப்படுகிறது , அதே நேரத்தில் நடுநிலைப் பள்ளி உயர்நிலைப் பள்ளி மற்றும் கல்லூரி மாணவர்களுக்கு இந்ஙறிவுரைகளை அறிமுகப்படுத்த ஊடாடும் மென்பொருளையும் உருவாக்கியுள்ளார்.

இடஞ்சார்ந்த பிரபஞ்சத்தைப் புரிந்துகொள்ள இடவியல் பயன்படுத்துவதில் வீக்சு குறிப்பாக ஆர்வமாக இருந்தார். The Shape of Space: How to Visualize Surfaces and Three - dimensional Manifolds (Marcel Deker) என்ற அவரது புத்தகம் குறைந்த பருமானப் பன்னெறிய வடிவவியல், இடத்தியல் ஆகியவற்றை ஆராய்கிறது. இரண்டாம் பதிப்பு (2002) ISBN ) அண்டவியல் கருப்பொருளைப் பயன்படுத்துவதில் அவர் செய்த சில பணிகளை விளக்குகிறது.

விருதுகளும் தகைமைகளும்
----------------------

வீக்சு 1999 இல் மெக்ஆர்த்தர் ஆய்வுறுப்பினர் ஆனார். 2007 ஆம் ஆண்டில் , "தி பாயின்கேர் டோடெகாஹெட்ரல் ஸ்பேஸ் அண்ட் தி மிஸ்டரி ஆஃப் தி மிஸ்ஸிங் ஃப்ளக்டுவேஷன்ஸ் "(AMS 2004 இன் அறிவிப்புகள்) என்ற தனது ஆய்வறிக்கைக்காக லெவி எல். கோனன்டு பரிசை வென்றார் , மேலும் 2008 ஆம் ஆண்டில் கோனண்டின் முன்னாள் முதலாளி வோர்செசுட்டர் பாலிடெக்னிக் நிறுவனத்தில் முதல் லெவி கோனன்டு சொற்பொழிவை வழங்கினார்.

மேற்கோள்கள்
-----------

1. ↑  Overbye, Dennis (October 8, 2003), "New Model of the Universe: It's Shaped Like a Soccerball", *The New York Times*.
2. ↑  Review by Alan H. Durfee (1989), *American Mathematical Monthly* **96** (7): 660–662, எஆசு:10.2307/2325200.
3. ↑  "The call of genius surprises winners of MacArthur grants", *USA Today*, June 23, 1999 Missing or empty `|url=` (உதவி).
4. ↑  "The Poincaré Dodecahedral Space and the Mystery of the Missing Fluctuations" (PDF), *Notices of the AMS*, pp. 610–619, 2004.
5. ↑  "2007 Conant Prize" (PDF), *Notices of the AMS*, pp. 519–520, 2007.

வெளி இணைப்புகள்
---------------

* கணித மரபியல் திட்டத்தில் ஜெப்ரி வீக்சு
* Weeks' Topology and Geometry software website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* யப்பான்
* கொரியா
* நெதர்லாந்து

 |
| கல்விசார் | 
* MathSciNet
* Mathematics Genealogy Project
* zbMATH

 |
| மற்றவை | 
* IdRef

 |
**அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம்** என்பது ஒரு பன்னாட்டு ஒப்பந்தம் ஆகும். உலக வணிக அமைப்பினால் நிர்வகிக்கப்படும் இந்த ஒப்பந்தம் பெரும்பாலான அறிவுசார் சொத்து வகைகள் தொடர்பில் அவற்றின் பாதுகாப்புக்கும் நெறிப்படுத்தலுக்குமான ஆகக்குறைந்த தரங்களை உலக வணிக அமைப்பின் உறுப்பு நாடுகளுக்கு அறிவுறுத்துகின்றது. இது 1994 ஆம் ஆண்டில் உருகுவே நாட்டில் இடம்பெற்ற வரிகள் மற்றும் வணிகம் தொடர்பான பொது ஒப்பந்தம் குறித்த சுற்றுப் பேச்சுக்களின் முடிவில் இணங்கிக்கொள்ளப்பட்டது.

குறிப்பாக அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தம், பின்வரும் விடயங்கள் தொடர்பாக நாடுகளின் சட்டங்களில் இருக்கவேண்டிய விடயங்கள் குறித்துப் பேசுகிறது:

* நிகழ்த்துனர்கள், ஒலிப்பதிவுகளைத் தயாரிப்பவர்கள், ஒலிபரப்பு நிறுவனங்கள் போன்றவர்களின் உரிமைகள் உட்பட்ட பதிப்புரிமைகள்.
* மூலம் குறிக்கும் ஒட்டுப் பெயர்கள் உட்பட்ட புவியியல் அமைவிடங்கள்
* தொழில்சார் வடிவமைப்புக்கள்
* ஒருங்கிணைக்கப்பட்ட சுற்றுத் தளக்கோல வடிவமைப்புக்கள் (integrated circuit layout-designs)
* புதிய தாவர வகைகளை உருவாக்குவோருக்கான தனியுரிமைகள்
* உரிமைக்காப்புகள்
* வணிகக் குறியீடுகள்
* வணிகத் தோற்றம் (trade dress)
* வெளியிடப்படாத அல்லது இரகசியத் தகவல்கள்

இவற்றுடன் இவ்வொப்பந்தம் மேற்படி விடயங்களை நடைமுறைப்படுத்துவது தொடர்பான வழிமுறைகளையும், தீர்வுகள், தகராறுகளுக்கு இணக்கம் காணும் வழிமுறைகள் போன்றவை குறித்த விடயங்களையும் எடுத்துக் கூறுகிறது. அறிவுசார் சொத்துரிமைகளுக்குப் பாதுகாப்பளித்து நடைமுறைப்படுத்துவது என்பது, உருவாக்குபவர்களுக்கும், பயன்படுத்துபவர்களுக்கும் பயன் கிடைக்கத்தக்க வகையிலும் சமூக பொருளாதார நலன்களுக்கு ஏற்ற முறையிலும், தொழில்நுட்பப் புத்தாக்கங்களையும் தொழில்நுட்பங்களின் பரவலையும் ஊக்குவிக்கும் நோக்கங்களை அடைய உதவவேண்டும். அத்துடன் இது உரிமைகளுக்கும் கடமைகளுக்கும் இடையிலான சமநிலையைப் பேணத்தக்க வகையிலும் இருக்கவேண்டும்.

அறிவுசார் சொத்துரிமை தொடர்பான சட்டம் ஒன்றை பன்னாட்டு வணிக முறைமையில் முதல் முதலாக அறிமுகப்படுத்தியதுடன், இன்றுவரையில் அறிவுசார் சொத்துரிமைகள் தொடர்பான மிகவிரிவான பன்னாட்டு ஒப்பந்தமாகவும் "இவ்வொப்பந்தம் உள்ளது.

மேற்கோள்கள்
-----------

1. ↑  "TRIPS Agreement (as amended on 23 January 2017)". *Wto.org*. 18 October 2020 அன்று மூலதளத்திலிருந்து பரணிடப்பட்டது எடுக்கப்பட்டது. 12 February 2021 அன்று பார்க்கப்பட்டது.
2. ↑  "WTO – intellectual property – overview of TRIPS Agreement". *Wto.org*. 25 February 2019 அன்று மூலதளத்திலிருந்து பரணிடப்பட்டது எடுக்கப்பட்டது. 8 March 2019 அன்று பார்க்கப்பட்டது.
3. ↑  "WTO TRIPS implementation". *International Intellectual Property Alliance*. 1 June 2012 அன்று மூலம் பரணிடப்பட்டது. 22 May 2012 அன்று பார்க்கப்பட்டது.
மக்கள் தம் குறைகளை மன்னரிடம் எளிதாக எடுத்துரைக்கும் பொருட்டு அரண்மனையில் கட்டப்படும் மணியே ஆராய்ச்சி மணியாகும். மன்னரிடம் தம் குறைகளைக் கூற வரும் மக்கள் மன்னரின் கீழுள்ள எவரிடமும் அனுமதி கோராமல் மன்னரை நேரடியாகச் சந்திப்பதற்கு இவ்வாராய்ச்சி மணியை அடிப்பர். இம்மணியின் ஒலி கேட்டவுடன் மன்னர், மக்கள் வந்திருப்பது அறிந்து அவர்களைச் சந்தித்துக் குறைகளைக் கேட்டறிவார். நெறி தவறாது அரசு செலுத்திய மன்னர்கள் இத்தகைய மணிக்கு மிகுந்த சிறப்பளித்தனர்.

வரலாற்றில் ஆராய்ச்சி மணி
------------------------

மனுநீதிச் சோழன் தன் அரண்மனையிலுள்ள ஆராய்ச்சி மணியை, மன்னனின் மகன் அறியாமல் செய்த தவறால் தன் கன்றையிழந்த தாய்ப்பசு, அடித்தது. நடந்தவற்றை அறிந்த மன்னன், நீதியை நிலைநாட்டும் பொருட்டு, தன் மகனைத் தானே தேரேற்றிக் கொன்றான். இந்நிகழ்ச்சியினைப் பெரியபுராணத்தில் சேக்கிழார், திருமலைச் சருக்கத்திலுள்ள திருநகரச் சிறப்பு என்னும் பகுதியில், தெரிவிக்கிறார். திருநகரச் சிறப்பில் 27வது பாடலாக வரும் கீழ்க்காணும் பாடலில் ஆராய்ச்சி மணி இருந்ததற்கான குறிப்பு வருகிறது  
.

|  |  |  |
| --- | --- | --- |
| "| *தன்உயிர்க் கன்று வீயத் தளர்ந்த ஆத் தரியாது ஆகிமுன் நெருப்பு உயிர்த்து விம்மி முகத்தினில் கண்ணீர் வாரமன் உயிர் காக்கும் செம்கோல் மனுவின் பொன் கோயில் வாயில்பொன் அணி மணியைச் சென்று கோட்டினால் புடைத்தது அன்றே* | "|

  

இப்பாடலில் "மனுவின் பொன் கோயில் வாயில் பொன் அணி மணி" என்பது மனுநீதிச் சோழனின் அரண்மனை வாயிலிலுள்ள ஆராய்ச்சி மணியைக் குறிக்கிறது. இந்நிகழ்ச்சியின் மூலமாக நெறி தவறாத மன்னர்களின் அரண்மனையில் ஆராய்ச்சி மணி இருந்ததற்கானச் சான்று தெளிவாகிறது.

மேற்கோள்கள்
-----------

1. ↑  indianfolklorist.com இன் இந்தப்
[*தொடர்பிழந்த இணைப்பு*] பக்கத்தில் இருந்து
2. ↑  பெரியபுராணம், திருமலைச் சருக்கம், திருநகரச் சிறப்பு, பாடல்கள் 13 - 50, tamilvu.org
**கேரளா மாநில பல்லுயிர் வாரியம்** (*The Kerala State Biodiversity Board*) என்பது இந்தியாவில் தேசிய பல்லுயிர் ஆணையத்தால் அமைக்கப்பட்ட 28 மாநில பல்லுயிர் வாரியங்களில் ஒன்றாகும். இது கேரள அரசின் தன்னாட்சி அமைப்பாகும்.

கேரளா மாநில பல்லுயிர் வாரியத்தின் தலைமையகம் திருவனந்தபுரத்தில் அமைந்துள்ளது. இந்த வாரியமானது 2008-ல் அமைக்கப்பட்ட மாநில பல்லுயிர் சட்டம் மற்றும் உயிரியல் பன்முகத்தன்மை சட்டம், 2002 ஆகியவற்றின் கீழ் செயல்படுகிறது. கேரளா மாநில பல்லுயிர் வாரியம், தலைவர் மற்றும் உறுப்பினர் செயலாளரால் வழிநடத்தப்படுகிறது. இதில் நிபுணத்துவ அரசு அதிகாரிகள் குழு ஒன்றும் உள்ளது. இந்த குழு செயல்பாடுகளில் வழிநடத்துகிறது. கேரளா மாநில பல்லுயிர் வாரிய தலைவராக முனைவர் சி ஜார்ஜ் தாமசும், உறுப்பினர் செயலாளராக முனைவர் ஏ. வி. சந்தோஷ்குமாரும் உள்ளனர்.

21 மே 2014 அன்று, உயிரியல் பன்முகத்தன்மைக்கான பன்னாட்டு நாளினை முன்னிட்டு, கேரளா மாநில பல்லுயிர் வாரியம் கேரளா மாநிலம் முழுவதும் உள்ள பல்கலைக்கழகங்கள் மற்றும் பிற நிறுவனங்களில் மாநிலத்தின் வளமான பல்லுயிர் பெருக்கத்தை வெளிப்படுத்தும் வகையில் 'சாந்திஸ்டல்கள்' (பல்லுயிர் மையங்கள்) நிறுவும் திட்டத்தைச் செயல்படுத்தியது.

மேற்கோள்கள்
-----------

1. ↑  Shanthisthals or biodiversity hubs

வெளி இணைப்புகள்
---------------

* அதிகாரப்பூர்வ இணையதளம்
இசைக்கவையும் ஒத்ததிர்வுப் பெட்டியும்
**இசைக்கவை** என்பது ஒற்றை அதிர்வெண் உள்ள ஒலியை உண்டாக்கும் ஒரு கருவி ஆகும். பொதுவாக இது உருக்கிரும்பால் செய்யப்பட்டிருக்கும். கவட்டை அல்லது ஆங்கில எழுத்து **யூ** வடிவிலான பகுதியை மற்றொரு பொருளில் மோத வைக்கும் போது சில நேரத்திற்குப் பின் தூய ஒற்றை அதிர்வெண் ஒலி பெறப்படும். இசைக்கருவிகளில் சுருதி சேர்ப்பதற்கு இசைக்கவை முக்கியமாகப் பயன்படுகிறது. இயற்பியல் ஆய்வகங்களில் *ஒத்ததிர்வுத் தம்பம்* போன்ற ஒலியியல் ஆய்வுகளை மேற்கோள்ளப் பயன்படுகிறது. மருத்துவத் துறையில் நோயாளியின் காது கேட்கும் திறனைச் சோதிக்கப் பயன்படுகிறது.

ஆங்கிலேய இசைக்கலைஞர் *ஜான் ஷோர்* என்பார் கி.பி. 1711 இல் இசைக்கவையைக் கண்டறிந்தார்.

மேற்கோள்கள்
-----------

1. ↑  Feldmann, H. (1997). "History of the tuning fork. I: Invention of the tuning fork, its course in music and natural sciences. Pictures from the history of otorhinolaryngology, presented by instruments from the collection of the Ingolstadt German Medical History Museum". *Laryngo-rhino-otologie* **76** (2): 116–22. doi:10.1055/s-2007-997398. பப்மெட்:9172630.
2. ↑  Tyndall, John (1915). *Sound*. New York: D. Appleton & Co.. பக். 156. .
3. ↑  Rossing, Thomas D.; Moore, F. Richard; Wheeler, Paul A. (2001). *The Science of Sound* (3rd ). Pearson. பன்னாட்டுத் தரப்புத்தக எண்:978-0805385656. [*page needed*]
**அன்டி வார்ஹால்** (Andy Warhol) எனப் பரவலாக அறியப்படும் அன்ட்ரூ வார்ஹாலா (ஆகஸ்ட் 6, 1928 – பெப்ரவரி 22, 1987) ஒரு அமெரிக்க ஓவியரும், "பாப்" ஓவியக் கலை இயக்கத்தின் முன்னணிக் கலைஞரும் ஆவார். வணிகப் படவரைவாளராக வெற்றிகரமாகத் தொழில் செய்த வார்ஹால், ஒரு ஓவியராகவும், புது முயற்சிகளில் ஈடுபடும் படத் தயாரிப்பாளராகவும், இசைத்தட்டுத் தயாரிப்பாளராகவும் உலகப் புகழ் பெற்றார். இவர் பல்வேறுபட்ட சமூகக் குழுக்களுடனும் தொடர்புகளை வைத்திருந்தார். பொஹீமியத் தெருவாழ் மக்களிலிருந்து, அறிஞர்கள், ஹாலிவூட் பிரபலங்கள், செல்வந்தரான உயர்குடியினர் போன்றவர்கள் வரை பல சமூக மட்டங்களிலும் அவர் ஊடாடினார்.

1987 ஆம் ஆண்டில் இவர் இறந்த பின்னர் இவர் குறித்த கண்காட்சிகளும், நூல்களும், ஆவணப் படங்களும் பெரும் எண்ணிக்கையில் உருவாயின.

இளமைக்காலம்
-----------

அன்டி வார்ஹால், பென்சில்வேனியாவில் உள்ள பிட்ஸ்பர்க்கில் பிறந்தார். இவரது தந்தையான அன்ட்ரிஜ் வார்ஹாலாவுக்கும், தாயாரான உல்ஜா (ஜூலியா)வுக்கும் மூன்றாவது பிள்ளையாக இவர் பிறந்தார். அக்காலத்தி ஆஸ்திரிய-ஹங்கேரியப் பேரரசைச் சேர்ந்ததும் தற்போது வடகிழக்குச் செக் குடியரசில் இருப்பதுமான *மிக்கோவா* என்னும் ஊரிலிருந்து இடம் பெயர்ந்தவர்களான இவர்கள் ருசின் இனத்தைச் சேர்ந்த உழைப்பாளர் வகுப்பினர். வார்ஹாலின் தந்தை 1914 ஆம் ஆண்டில் அமெரிக்காவில் குடியேறினார். வார்ஹாலின் பாட்டன், பாட்டி இருவரும் இறந்தபின்னர், வார்ஹாலின் தாய் 1921ல் அமெரிக்கா வந்து தனது கணவருடன் சேர்ந்து கொண்டார். வார்ஹாலின் தந்தை ஒரு நிலக்கரிச் சுரங்கத்தில் பணிபுரிந்தார். பின்னர், 55, பீலன்தெரு, பிட்ஸ்பர்க், ஓக்லேண்ட் என்ற முகவரியில் குடும்பத்துடன் வசித்து வந்தார். ‛பைசண்டைன் கத்தோலிக்க பிரிவில், இவர் குடும்பத்தினருடன் புனித புனித யோவான் பைசண்டைன் கத்தோலிக்க திருச்சபையில் பங்கேற்றனர்.

மேற்கோள்கள்
-----------

1. ↑  *Random House Webster's Unabridged Dictionary*: "Warhol" பரணிடப்பட்டது சூலை 5, 2017 at the வந்தவழி இயந்திரம்
2. ↑  Trebay, Guy; La Ferla, Ruth (November 12, 2018). "Tales From the Warhol Factory – In each of three successive spaces called the Factory, Andy Warhol created movies, paintings, time capsules and psychosexual dramas with a half-life of many decades. Here his collaborators recall the places, the times and the man.". *The New York Times*. .
3. ↑  Pescovitz, David (November 12, 2018). "Memories from Warhol's Factory". *Boing Boing*. November 13, 2018 அன்று மூலதளத்திலிருந்து பரணிடப்பட்டது எடுக்கப்பட்டது. November 13, 2018 அன்று பார்க்கப்பட்டது.
**யாழ்ப்பாணத்துச் சாசனங்கள்** என்னும் இக்கட்டுரை யாழ்ப்பாணப் பகுதியில் கண்டுபிடிக்கப்பட்ட சாசனங்கள் பற்றியது. இலங்கையின் பிற பகுதிகளோடு ஒப்பிடும்போது, யாழ்ப்பாணத்தில் கண்டுபிடிக்கப்பட்ட சாசனங்களின் எண்ணிக்கை மிகவும் குறைவே. எனினும், இச்சாசனங்கள் தமிழ், சிங்களம், சமசுக்கிருதம் ஆகிய மொழிகளில் உள்ளன. பிராமி, தமிழ், சிங்களம், கிரந்தம் ஆகிய வரிவடிவங்களில் எழுதப்பட்டுள்ளன.

வகைகள்
------

இங்கே சாசனம் என்பது, கல்வெட்டுக்கள், எழுத்துப் பொறிப்புக்களுடன் கூடிய உலோக ஏடுகள், மட்பாண்ட ஓடுகள் போன்றவற்றை ஒருங்கே குறிக்கிறது.

### மட்பாண்ட ஓடுகள்

மட்பாண்டங்களில் கீறல்களாக எழுதப்பட்ட சாசனங்களே யாழ்ப்பாணத்தில் கிடைத்த சாசனங்களுள் காலத்தால் முந்தியவை. ஓரிரு சொற்களுடன் கூடிய சுருக்கமான தகவல்களே இவற்றில் உள்ளன. இவை பிராமி எழுத்துக்களிலேயே எழுதப்பட்டு உள்ளன.

### உலோக ஏடுகள்

20 ஆம் நூற்றாண்டுத் தொடக்கத்தில் யாழ் மாவட்டத்தில் உள்ள வல்லிபுரப் பகுதியில் பொன்னேடு ஒன்று கண்டெடுக்கப்பட்டது. இது கிபி மூன்றாம் நூற்றாண்டைச் சேர்ந்தது. சிங்கள மொழியில் எழுதப்பட்ட இச்சாசனம் புத்த விகாரை ஒன்று கட்டப்பட்டது குறித்த தகவலைத் தருகிறது. இலங்கையில் கண்டுபிடிக்கப்பட்ட ஒரே பொன்னேட்டுச் சாசனம் இதுவாகும்.

### கல்வெட்டுகள்

இதுவரை யாழ்ப்பாணத்தில் கண்டெடுக்கப்பட்ட கல்வெட்டுகளுள் மிகப் பழையது கந்தரோடையில் கண்டெடுக்கப்பட்ட ஒரு கல்வெட்டு ஆகும். கி. பி. நான்காம் நூற்றாண்டைச் சேர்ந்த இதுவும், பாகத மொழியிலேயே உள்ளது. நான்காம் கசபன் என்னும் மன்னனால் பொறிப்பிக்கப்பட்டது. காலவரிசையில் அடுத்ததாகச் சில தமிழ்ச் சாசனங்கள் உள்ளன. ஊர்காவற்றுறைக் கோட்டையில் கண்டெடுக்கப்பட்ட இரண்டு சாசனங்கள் இலங்கையில் சோழர் ஆண்ட காலத்தைச் சேர்ந்தவை. இவை உண்மையில் மாதோட்டப் பகுதியில் இருந்து ஐரோப்பியர் ஆட்சிக்காலத்தில் ஊர்காவற்றுறைக் கோட்டைக்குக் கொண்டுவரப்பட்டதாகச் சொல்லப்படுகிறது. அடுத்தது நயினாதீவுக் கல்வெட்டு. தமிழ்க் கல்வெட்டான இது, முதலாம் பராக்கிரமபாகுவின் காலத்தைச் சேர்ந்தது. இது 12 ஆம் நூற்றாண்டின் பிற்பகுதியை அல்லது 13 ஆம் நூற்றாண்டின் முற்பகுதியைச் சேர்ந்ததாக இருக்கலாம் எனக் கருதப்படுகிறது. யாழ்ப்பாணத்துக் கடற் பகுதியில் சேதமடையும் கப்பல்களில் இருக்கும் பொருட்களைப் பிரித்துக்கொள்ளும் நடைமுறைகள் பற்றி இக்கல்வெட்டு விளக்குகிறது. இது முதலில் ஊர்காவற்றுறையில் பொறிக்கப்பட்டு பின்னர் நயினாதீவுக்குக் கொண்டுசெல்லப்பட்டு இருக்கலாம் எனக் கருதப்படுகிறது.

இன்னொன்று 15 ஆம் நூற்றாண்டைச் சேர்ந்ததாகக் கருதப்படும் யாழ்ப்பாணம் பிரதான வீதிக் கல்வெட்டு. இது உணவு விடுதியொன்றின் படிக்கட்டாகப் பயன்பட்ட நிலையில் யாழ்ப்பாணத்தின் ஐரோப்பியர் நகரத்தில் பிரதான வீதியில் கண்டெடுக்கப்பட்டது. இது 1448 ஆம் ஆண்டில் யாழ்ப்பாணத்து அரசன் கனகசூரிய சிங்கையாரியனைத் தோற்கடித்த கோட்டையரசன் ஆறாம் பராக்கிரமபாகுவின் பிரதிநிதியாகச் சப்புமால் குமாரயா எனப்படும் சண்பகப் பெருமாள் 17 ஆண்டுகள் யாழ்ப்பாணத்தை ஆட்சிசெய்த காலத்தில் பொறிக்கப்பட்டது எனக் கருதப்படுகிறது. இது அக்காலத் தலைநகரான நல்லூரில் ஏதாவது ஒரு கட்டிடத்தில் இருந்து போர்த்துக்கேயர் காலத்தில் ஐரோப்பியர் நகரத்தில் கட்டிடங்களைக் கட்டுவதற்காகப் பெயர்த்து வரப்பட்டதாகத் தெரிகிறது. இன்னொரு கல்வெட்டு தற்போது உரும்பிராயில் உள்ள கருணாகப் பிள்ளையார் கோயிலில் உள்ளது.

குறிப்புகள்
-----------

1. ↑  பத்மநாதன், சி. 2006, பக். 72,73.
2. ↑  இந்திரபாலா, க. 1989, பக். 41-44.

உசாத்துணைகள்
------------

* இந்திரபாலா, கா. *யாழ்ப்பாணத்துக் கல்வெட்டுக்கள்*, சிந்தனை, மலர் II(4), 1989.
* பத்மநாதன், சி. *இலங்கைத் தமிழ்ச் சாசனங்கள்*, இந்துசமயக் கலாச்சார அலுவல்கள் திணைக்களம், கொழும்பு, 2006.
சாதாரண தக்காளி இலைகள், உருளைக்கிழங்கு பாணியில் இல்லை
**உருளைக்கிழங்கு இலை** (*Potato leaf*, PL) என்பது தக்காளி செடிகள் வெளிப்படுத்துகின்ற இரண்டு முக்கிய வகை இலைகளில் ஒன்றாகும். மற்றொரு வகை "வழக்கமான இலை" ("regular leaf", RL) என குறிப்பிடப்படுகிறது. உருளைக்கிழங்கு இலை தக்காளி வகைச் செடியானது வழக்கமான ரம்ப வடிவ இலையைப் போலல்லாமல் மென்மையான முனை கொண்ட இலையைக் கொண்டிருக்கும். நீள்வட்ட வடிவம் பெரிய வளைவுகளை பிரிக்கும் குறிப்புகளைக் கொண்டிருக்கும். அதன் நிறம் இருண்ட பச்சை நிறமாகும்.

உருளைக்கிழங்கு இலை தக்காளியின் எடுத்துக்காட்டுகள் பிராண்டிவைன், ப்ரூடென்ஸ் பர்பில், பிராண்டி போய் மற்றும் பல. உருளைக்கிழங்கு இலை அரியவகை குணங்களை உடையவை.

குறிப்புகள்
-----------

1. 1 2 3 4  "Are there different types of tomato leaves?". *GardenWeb*. 2010-07-20 அன்று பார்க்கப்பட்டது.
2. ↑  Rai, Nagenda; Mathura Rai (2006). *Heterosis Breeding in Vegetable Crops*. New Delhi: New India Publishing Agency. பக். 265. பன்னாட்டுத் தரப்புத்தக எண்:81-89422-03-0.
3. ↑  Rai, Nagenda; Mathura Rai (2006). *Heterosis Breeding in Vegetable Crops*. New Delhi: New India Publishing Agency. பக். 265. பன்னாட்டுத் தரப்புத்தக எண்:81-89422-03-0.
**அஹில்யா ரங்னேகர்** (1922-2009) என்பவர் ஒரு இந்திய அரசியல்வாதியாவார். இவர் இந்தியாவின் கம்யூனிஸ்ட் கட்சியின் (மார்க்சிஸ்ட்) ஒரு தலைவர். மேலும் 1977 முதல் 1980 வரை வடமத்திய மும்பை மக்களவைத் தொகுதியின் உறுப்பினராக இருந்தார்.

ஆரம்ப வாழ்க்கை
--------------

புனேவில் பிறந்தவரான அஹில்யா. எட்டு குழந்தைகளில் இளையராவார். பி. டி. ரணதிவே இவரது அண்ணன் ஆவார்.

அரசியல் வாழ்க்கை
----------------

1943 இல் இந்தியப் பொதுவுடைமைக் கட்சி உறுப்பினரானா அஹில்யா, சம்யுக்த மகாராஷ்டிர இயக்கத்தில் தீவிரமாகப் பங்கேற்றார். 1943இல் பரேல் மகிளா சங்கத்தின் நிறுவனர்களில் ஒருவராவார். அதுவே பின்னாளில் ஜன்வாடி மகிளா சங்கமாக வளர்ந்தது. அனைத்திந்திய ஜனநாயக மாதர் சங்கத்தின் அங்கம் இது. இவர் ஜனநாயக மாதர் சங்கத்தின் தேசிய அதன் தேசிய செயல்தலைவராக 2001 இல் தேர்ந்தெடுக்கப்பட்டார். 1961 முதல் மும்பை மாநகராட்சி மன்ற உறுப்பினராக 19 ஆண்டுகள் இருந்தார். மகாராஷ்டிர 1983 முதல் 86 வரை மகாராட்டிர இந்திய பொதுவுடமைக் கட்சி (மார்க்சிஸ்ட்) மாநிலக் குழுச் செயலாளராக பதவி வகித்தார். 1978 முதல் 2005 வரை அதன் மையக் குழு உறுப்பினராக இருந்தார். 1975 இல், இந்திய தொழிற்சங்க மையத்தின் (சிஐடியு) பொதுக்குழுவுக்குத் தேர்ந்தெடுக்கப்பட்ட அவர், 1979 இல் அதன் துணைத் தலைவரானார்.

தனிப்பட்ட வாழ்க்கை
------------------

அஹில்யா 1945 இல் பி. பீ. ரங்னேகரை மணந்தார். இவர்களுக்கு அஜித் மற்றும் அபி என்னும் இரு மகன்கள்.

குறிப்புகள்
-----------

1. ↑  "CPI(M) pays homage to Ahilya Rangnekar". தி இந்து. 20 April 2009. Archived from the original on 2012-11-04.. பார்த்த நாள்: 2009-04-20.
2. ↑  "The Pioneers: Ahilya Rangnekar". Frontline. 24 May – 6 June 2008. Archived from the original on 2012-11-05.. பார்த்த நாள்: 2009-07-04.
**என். கிருஷ்ணசாமி ரெட்டி** (N. Krishnaswami Reddy) (1913 -. 7 திசம்பர் 2002) என்பவர் இந்திய வழக்கறிஞர் ஆவார். இவர் சென்னை மாநிலத்தின் அரசு தலைமை வழக்கறிஞராக 1964 - 1966 காலக்கட்டத்தில் பணியாற்றினார். பின்னர் சென்னை உயர் நீதிமன்ற நீதிபதியாக பொறுப்பேற்றார்.

ஆரம்பகால வாழ்க்கை
-----------------

இவர் 1913 இல் ரெட்டிபாளையத்தில் பிறந்த்தார். தன் படிப்பை செங்கல்பட்டில் உள்ள, செயின்ட் கொலம்பஸ் உயர்நிலைப்பள்ளியிலும், உயர் கல்வியை சென்னை கிறிஸ்தவ கல்லூரியில் பயின்றார் பின்னர், சென்னை சட்டக் கல்லூரியில் சட்டப்படிப்பு முடித்ததும், 1939 திசம்பர் 11 அன்று சென்னை உயர் நீதிமன்றத்தில் வழக்கறிஞராக சேர்ந்தார்.

தொழில்
------

கிருஷ்ணசாமி ரெட்டி சென்னை உயர்நீதிமன்றத்தில் அரசு வழக்கறிஞராக நியமிக்கப்பட்ட 1960 திசம்பர் வரை சென்னை உயர் நீதிமன்றத்திலும், செங்கல்பட்டில் உள்ள துணை நீதிமன்றத்திலும் வழக்கறிஞர் பணியை மேற்கொண்டர். 1964 ஆம் ஆண்டில், இவர் சென்னை மாநிலத்தின் அரசு தலைமை வழக்கறிஞராக நியமிக்கப்பட்டு, 1966 சூலை 8, வரை பணியாற்றினார். அப்போது இவர் சர்ச்சைக்குரிய வகையில் உயர் நீதிமன்ற ஆயத்திற்கு நியமிக்கப்பட்டார்.

இறப்பு
------

கிருஷ்ணசாமி ரெட்டி 2002 திசம்பர் 7 அன்று இறந்தார்.

குறிப்புகள்
-----------

1. ↑  "Obituary". 26 December 2002. .
சிவப்பு, பச்சை கலந்த நீல வடிகட்டிக்காக முப்பரிமாண ஒற்றை நிற வேற்றுமை பிம்பமாக்கப்பட்ட படம் முப்பரிமாண சிவப்பு பச்சை கலந்த நீல வில்லைகள் இப்படத்தினை சரியாகப் பார்க்கப் பரிந்துரைக்கப்படுகின்றது.
**வேற்றுமை பிம்பங்களின் முப்பரிமாணம்** (*Anaglyph 3D*) என்பது சிவப்பு, பச்சை கலந்த நீல ஆகிய வேறுபட்ட நிறங்களை வடிகட்டிப் பயன்படுத்தி ஒவ்வொரு கண்ணுடைய உருவங்களை குறியாக்கம் செய்து முப்பரிமாண படிம முப்பரிமாண விளைவை அடைவதாகும். வேற்றுமை பிம்பங்களின் முப்பரிமாண உருவங்கள் ஒவ்வொரு கண்ணுக்கும் வேறுபட்ட வடிகட்டிடப்பட்ட நிறமாக்கப்பட்ட உருவங்களைக் கொண்டிருக்கின்றன. நிறமிடப்பட்ட வேற்றுமை பிம்பங்களின் வில்லைகளூடாக பார்க்கும்போது இரண்டு உருவங்களில் ஒன்று ஒரு கண்ணை அடைந்து, ஒன்றாக்கப்பட்ட முப்பரிமாண படிம உருவத்தை வெளிப்படுத்துகின்றது. மூளையின் பார்வை மேலுறை முப்பரிமாண காட்சியாக அல்லது பொதிவாக கலக்கச் செய்கின்றது.

குறிப்புகள்
-----------

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Anaglyphs***   
என்பதின் ஊடகங்கள் உள்ளன. 

* 3D Anaglyph castle photos and all 3D format
* The Stereoscopic 3D Channel on Vimeo
* 3D Anaglyph images
* Phereo: Stereo Photo Sharing Website - enables stereo image conversion from/to anaglyph format
* 1000 High Quality 3D images of South America பரணிடப்பட்டது 2014-12-16 at the வந்தவழி இயந்திரம் - Images viewable as 3D anaglyphs or parallel images
* TIM பரணிடப்பட்டது 2011-05-20 at the வந்தவழி இயந்திரம் - Online raytracer that also generates anaglyphs (for red/blue glasses) and autostereograms
* 3D-stereo mechanics simulations - Online and free 3D-stereoscopic simulations of rigid bodies
* The anaglyph/stereo STREAM Photo Collections பரணிடப்பட்டது 2012-11-03 at the வந்தவழி இயந்திரம் - Images viewable as 3D anaglyphs/parallel/interleaved images
**திருவாலங்காடு ராஜு வெங்கடராம சாஸ்திரி** (Thiruvalangadu Raju Venkatarama Sastri) (6 பிப்ரவரி 1874 – 2 சூலை 1953) எனுபவர் ஒரு இந்திய வழக்கறிஞரும் அரசியல்வாதியும் ஆவார், இவர் 1924 முதல் 1928 வரை மதராஸ் மாகாணத்தின் அரசு தலைமை வழக்கறிஞராக பணியாற்றினார். இவர் டி. ஆர். வி சாஸ்திரி என்றும் அழைக்கப்பட்டார்.

ஆரம்பகால வாழ்க்கை
-----------------

வெங்கடராம சாஸ்திரி 1874 பெப்ரவரி 6 அன்று மாயாவரத்தில் பிறந்தார் (இப்போது மயிலாதுதுறை என்று அழைக்கப்படுகிறது). இவரது தந்தை திருவாலங்காடி ராஜு சாஸ்திரி சமஸ்கிருத அறிஞர். வெங்கடராம சாஸ்திரி மாயாவரம் நகராட்சி உயர்நிலைப் பள்ளியில் பயின்றார், 1894 இல் கும்பகோணத்தில் உள்ள அரசு கல்லூரியில் பட்டம் பெற்றார், 1898 இல் மெட்ராஸில் உள்ள சட்டக் கல்லூரியில் பி.எல் பட்டம் பெற்றார். இதன்பிறகு ஏப்ரல் 1899 இல் மெட்ராஸ் நீதிமன்ற வழக்கறிஞரான சர் பி. எஸ். சிவசாமி அய்யரிடம் பயிற்சி வழக்கறிஞராக சேர்ந்தார்.

தொழில்
------

தனது படிப்பை முடித்தவுடன், 1899 இல் வழக்கறிஞர் தொழில் துறைக்கு வந்த சார்த்திரி, சர் சி. பி. ராமசாமி ஐயருக்குப் பிறகு 1924 இல் மதராஸ் மாகாணத்தின் அரசு தலைமை வழக்கறிஞராக உயர்ந்தார்.

மேலும் வெங்கடராம சாஸ்திரி இந்திய லிபரல் கட்சியின் தலைவராகவும் இருந்தார். 1945 ஆம் ஆண்டில் இந்தியாவின் அனைத்து முக்கிய அரசியல் கட்சிகளின் பிரதிநிதிகள் இணைந்த்தாகவும், சிறுபான்மை பிரதிநிதிகளுக்கும் பிரதிநிதித்துவத்திற்கான ஏற்பாடுகளைக் கொண்டதான ஒரு மத்திய அரசை உருவாக்க பரிந்துரைத்தார்.

டி. ஆர். வெங்கடராம சாஸ்திரி ஆர். எஸ். எஸ்-சின் சட்டதிட்டங்களை உருவாக்கி, ராஷ்ட்ரிய ஸ்வயம் சேவக் சங்ங்கத்தின் (ஆர்.எஸ்.எஸ்) மீதான தடைய நீக்க உதவினர். இது மாதவ சதாசிவ கோல்வாக்கரின் விடுதலையை எளித்காகியது.. இவர் ஆர்.எஸ்.எஸ் அனுதாபியாகவும், கோல்வால்கரின் தனிப்பட்ட நண்பராகவும் இருந்தார்.

மரணம்
-----

வெங்கடராம சாஸ்திரி 1953 சூலை 2 அன்று இறந்தார். அவரது மரணம் குறித்து, அப்போதைய சென்னை முதல்வராக இருந்த சி.ராஜகோபாலாச்சாரி கூறிது:

> "நீதிமன்றம் சட்ட வெளிச்சத்தை இழந்துவிட்டது, நான் ஒரு நல்ல நண்பரை இழந்துவிட்டேன்.."
> 
> 
>

குறிப்புகள்
-----------

1. ↑  Jagdish Saran Sharma (1981). Encyclopaedia Indica, Volume 2, p.1104.
2. ↑  Eminent lawyer's demise, The Hindu, Jul 03, 2003 பரணிடப்பட்டது 2004-11-22 at the வந்தவழி இயந்திரம்.
3. ↑   *NMML manuscripts: an introduction*. Nehru Memorial Museum and Library. 2003. பக். 455. பன்னாட்டுத் தரப்புத்தக எண்:978-81-87614-05-0.
4. ↑  "A Central Govt of Major Parties". *Indian Express*. 1945-11-13.
5. ↑  S Gurumurthy (16 October 2013). Lifting of ban on RSS was unconditional, The Hindu.
6. ↑  Vidya Subrahmaniam (17 October 2013). Written constitution was indeed a pre-condition, The Hindu.
7. ↑  Dwarka Prasad Mishra (1978). 
Living an era, Volume 2, p.65
8. ↑  .

குறிப்புகள்
-----------

* "‘Easy to become judge, not Advocate-General’". *News Today*. 28 November 2009. Archived from the original on 27 செப்டம்பர் 2011. .
* "T. R. Venkatarama Sastri". 2012-02-25 அன்று மூலம் பரணிடப்பட்டது. 2019-08-30 அன்று பார்க்கப்பட்டது.
இலங்கைத் தமிழரின் மரபியல் கூட்டுக்கலவை - கலாநிதி. கெளதம் கே. சாட்ரியா
**இலங்கைத் தமிழரின்** கலாச்சாரத்தினதும் மொழியியலினதும் தனித்தன்மை, மரபியற் கற்கை என்பன தென்னிந்தியாவிலுள்ள இந்தியத் தமிழருடன் தொடர்பு கொண்டுள்ள அதேவேளை இலங்கை தீவிலுள்ள ஏனைய இனக் குழுக்களுடன் நெருங்கிய தொடர்புள்ளது என்பதை தெரிவிக்கின்றது. வேறுபட்ட கற்கைகள் இலங்கைத் தமிழர், சிங்களவர், இந்திய இனக்குழுக்களுக்கு இடையிலான தொடர்பின் பல்வகைக் கோணங்களை காட்டுகின்றன.

1995இல் கலாநிதி. கெளதம் கே. சாட்ரியாவின் மரபியல் கூட்டுக்கலவை கற்கையின்படி, இலங்கைத் தமிழர் சிங்களவர்களுடன் நெருங்கிய தொடர்பும் குறைந்தளவு தொடர்பை வங்காளி மக்களுடனும் இந்தியத் தமிழர்களுடனும் கொண்டிருப்பதாக குறிப்பிடுகின்றது. அவரின் கற்கை இலங்கைத் தமிழர் இந்தியத் தமிழர்களுடனான தொடர்பைவிட (16.63% +/- 8.73) சிங்களவர்களுடன் பாரிய தொடர்பை (55.20% +/- 9.47) கொண்டிருப்பதாகத் தெரிவிக்கின்றது. ஆனால், சிங்களவர் தென்னிந்திய தமிழர்களுடன் பாரிய தொடர்பையும் (69.86% +/- 0.61), அதற்கடுத்து வட இந்திய வங்காளியினருடன் தொடர்பு (25.41% +/- 0.51). கொண்டிருப்பதாக கண்டார். இலங்கைத் தமிழரும் சிங்களவரும் 55% பொது மரபணுத்தொகுப்பை பகிர்கின்றனர். அவர்களுக்கும் சுதேசிகளான வேடுவர்களுக்குமான தொடர்பு தொலைவில் காணப்படுகின்றது. இலங்கைத் தமிழருக்கும் சிங்களவருக்குமான இந்த நெருங்கிய தொடர்பானது, இரு சனத்தொகைக்குமான வரலாற்று, மொழியியல், கலாச்சார நெருங்கிய தொடர்பானது 2000 வருடங்களுக்கு மேலானது.

சிங்களவரின் மரபியல் கூட்டுக்கலவை - கலாநிதி. கெளதம் கே. சாட்ரியா

குறிப்புகள்
-----------

1. 1 2  Kshatriya, G.K. (1995). "Genetic affinities of Sri Lankan populations". *Human Biology* (American Association of Anthropological Genetics) **67** (6): 843–66. பப்மெட்:8543296. .

இவற்றையும் பார்க்க
------------------

* சிங்களவர் பற்றிய மரபியற் கற்கை
பயர் இனிப்பு அணிச்சல் அல்லது **பயர் கேக் என்பது** பிரெஞ்சு மற்றும் இந்திய மற்றும் அமெரிக்க புரட்சிகரப் போர்களில் வீரர்கள் உண்ணும் ஒரு வகை விரைவான ரொட்டி ஆகும். இவை மாவு, தண்ணீர் மற்றும் உப்பு ஆகியவற்றின் கலவையிலிருந்து தயாரிக்கப்பட்டு, நெருப்பில் அல்லது சாம்பலில் ஒரு பாறையில் சுடப்பட்டது ஆகும்.

தேவையான பொருட்கள்
-----------------

பயர் இனிப்பு அணிச்சல் மாவு, தண்ணீர் மற்றும் உப்பு ஆகியவற்றைக் கலந்து, தோராயமாக 2:3 பங்கு மாவு மற்றும் 1 பங்கு தண்ணீரின் விகிதத்தில், அடர்த்தியான ஈரமான மாவை உருவாக்க வேண்டும்.

அடுதல்
------

மாவை ஒரு கை அளவு தடிமனான தட்டையான இனிப்பு அணிச்சல் ஆக உருவாக்கப்பட்ட பின்னர் இனிப்பு அணிச்சல்கள் ஒரு தட்டையான கல்லில் வைக்கப்பட்டு, அந்த கல் நெருப்புக்கு அருகில் செங்குத்தாக வைக்கப்பட வேண்டும் அல்லது சாம்பலில் போடப்பட வேண்டும். அடுதல் செய்த பிறகு தீப்பந்தங்கள் வெளியில் கருகி உள்ளே மாவாக இருக்கும். சேமிப்பிற்காக அவை உலர்ந்த மற்றும் கடினமான வரை சுடப்படுகின்றன.

பயன்பாடு
--------

இராணுவ அதிகாரிகளுக்கு ரொட்டி வழங்கத் தவறியபோது, பயர்கேக்குகள் மிகவும் பிரபலமான மாற்றாகப் பயன்படுத்தப்படவில்லை என்பது குறிப்பிடத்தக்கது. பின்னர் அவர்களுக்கு மாவு வழங்கப்பட்டு ரொட்டி செய்ய வேண்டியிருந்ததாக இருந்தது.

மேற்கோள்கள்
-----------

1. 1 2  "How to make firecakes." *George Washington's Mount Vernon.* Retrieved June 21, 2021.
2. 1 2  "Firecake Recipe." *Historic Valley Forge.* Retrieved June 21, 2021.
3. 1 2  *Army Logistician* 8 (1976) 1, p. 27.
4. ↑  Risch, Erna (1981). *Supplying Washington's Army.* Center of Military History, p. 195.
தொடரின் தலைப்புக் காட்சி
**ஷெர்லாக்** ஒரு துப்பறியும் தொலைக்காட்சி தொடராகும். இது ஆர்தர்\_கொனன்\_டொயில் எழுதிய செர்லக்\_ஓம்சு கதைகளின் சமகால தழுவுதலாகும். இதில் பெனெடிக்ட் கம்பர்பெட்சு ஷெர்லாக்காகவும் மார்டின் ஃப்ரீமேன் வாட்சனாகவும் நடிக்கிறார்கள். 2010ல் இருந்து ஒளிபரப்பாகும் இத்தொடரில்இரண்டு வருடத்திற்கு ஒருமுறை மூன்று எபிசொடுகள் என இதுவரை ஒன்பது எபிசொடுகள் வெளிவந்துள்ளன. 

மிகவும் நல்ல விமர்சனங்களையே பெற்றுள்ள இத்தொடர் கோல்டன் குளோப் விருது பொன்ற விருதுகளை வென்றுள்ளது. இது இணையதள திரைப்பட தரவுத்தளத்தில் 9.5 /10 மதிப்பீடு பெற்றுள்ளது.

அமைப்பு
-------

இத்தொடர் "ஆலோசனைத் துப்பறிவாளர்" ஷெர்லாக் ஹோம்சும் அவரது நெருங்கிய நண்பர் மருத்துவர் ஜான் வாட்சனும் இலண்டன் மாநகரில் நடக்கும் குற்றங்களை புலனாய்பவர்கள். வாட்சன் ஆப்கானித்தானில் ராணுவ சேவை புரிந்தவர். காவல்துறையில் துப்பறிவாளராக இருக்கும் லெஸ்டெரேடும் இவர்களுக்கு உதவியாக இருப்பவர். 

இவர்களைத் தவிர அடிக்கடி தொடரில் வருபவர்கள் ஷெர்லாக்கின் எதிரியான மொரியார்ட்டி, ஷெர்லாக் மற்றும் வாட்சன் வசித்துவரும் வீட்டின் உரிமையாளருமான திருமதி ஹட்சன், ஷெர்லாக்கின் அண்ணன் மைக்ராஃப்ட் மற்றும் புனித பார்தொலொமேயொ மருத்துவமனையில் பனிபுரியும் மோலி ஹூப்பர் ஆவர்கள்.

வெளி இணைப்புகள்
---------------

* *Sherlock* series 1 பரணிடப்பட்டது 2012-01-19 at the வந்தவழி இயந்திரம் Hartswood Films
* *Sherlock* series 2 பரணிடப்பட்டது 2012-01-11 at the வந்தவழி இயந்திரம் at Hartswood Films
* இணையதள திரைப்பட தரவுத்தளத்தில் *ஷெர்லாக் (தொலைக்காட்சித் தொடர்)*
* *Sherlock* பரணிடப்பட்டது 2019-06-13 at the வந்தவழி இயந்திரம் at TV.com
* *Sherlock* பரணிடப்பட்டது 2020-10-21 at the வந்தவழி இயந்திரம் at "TV Guide"'
**நிக்கல்சனின் நீர்மமானி** (*Nicholson's Hydrometer*) என்பது நீர்ம நிலையிலுள்ள பொருட்களின் ஒப்படர்த்தியைக் காணப் பயன்படும் ஒரு கருவியாகும். இக்கருவி பாரன்கீட் நீர்மமானியின் ஒரு மேம்படுத்தப்பட்ட அமைப்பாகும். வில்லியம் நிக்கல்சன் (1753-1815) என்பவரால் இது அறிமுகப்படுத்தப்பட்டது.

அமைப்பு
-------

நிக்கல்சனின் நீர்மமானி நீரில் மிதக்கக்கூடிய ஒரு மாறாக் கனவளவுக் கருவியாகும். இக்கருவியில் ஐந்து செமீ விட்டமும் பத்து செமீ உயரமும் கொண்ட ஒர் பொல்லாலான உலோக உருளை உள்ளது. இரு முனைகளும் கூம்பு வடிவிலுள்ளன. மேல்புறக் கூம்பில் ஒரு கம்பி பொருத்தப்பட்டுள்ளது. கம்பியின் மறு முனையில் ஒரு தட்டு உள்ளது. இத்தட்டில் சிறு நிறைகள் வைக்க முடியும். இக்கம்பியில் ஒரு குறி இடப்பட்டுள்ளது. கீழ்ப்பக்க கூம்பில் ஒரு சிறு வாளி இணைக்கப்பட்டு இருக்கிறது. இதில் தேவையான அளவு சிறு ஈயக்குண்டுகள் இடப்பட்டுள்ளன. இதனால் நீரில் மிதக்கவிடும் போது நீர்மமானி செங்குத்தாக மிதக்க முடிகிறது.

சோதனை
-----

உலர்ந்த நிலையில் நிக்கல்சன் நீர்மமானியின் நிறையினைத் துல்லியமாகக் காணவேண்டும் (W). இந்த நிலையில் மானியை நீரில் மிதக்க விடவேண்டும். தட்டில் தேவையான சிறு நிறைகளை வைத்து தண்டிலுள்ள குறிவரை மூழ்கச் செய்யவேண்டும் (w). இதன்பின்பு ஒப்படர்த்தி காண வேண்டிய நீர்மத்தில் மிதக்கவிட்டு குறிவரை மூழ்க வைத்து நிறையைக் காணவேண்டும் (x).

இப்போது ஒப்படர்த்தி = குறிவரை நீர்மத்தில் மூழ்கத் தேவையான மொத்த நிறை / குறிவரை நீரில் மூழ்கத் தேவையான மொத்த நிறை = (W+x) / (W+w).

பாரன்கீட் நீர்மமானி.

கோட்பாடு
--------

மிதக்கும் பொருளின் நிறையும் அதனால் விலக்கப்படும் நீர்மத்தின் நிறையும் சமமாக இருக்கிறது.

பாரன்கீட் நீர்மமானி
-------------------

**பாரன்கீட் நீர்மமானி** (*Fahrenheit hydrometer*): இக்கருவியில் கீழ்பகுதியில் காணப்படும் வாளிக்குப் பதிலாக போதிய சுமை ஏற்றப்பட்ட ஒரு குமிழ் உள்ளது. ஆனால், செயல்பாடு ஒன்றே. இதனை தானியேல் கேப்ரியல் பார்ன்கீட் (1686–1736) என்பவர் கண்டுபிடித்தார்.

மேற்கோள்கள்
-----------

1. ↑  "Nicholson's Hydrometer". 18 பெப்ரவரி 2016 அன்று பார்க்கப்பட்டது.
2. ↑  *School Physics* by Elroy McKendree Avery, 1895, American Book Company, New York, பக். 70.
**லேட்டிடே** (*Latidae*) என்பது ஆப்பிரிக்கா, ஆசியா மற்றும் இந்திய மற்றும் மேற்கு பசிபிக் பெருங்கடல்களில் காணப்படும் கொடுவா மீன்களின் குடும்பமாகும். சுமார் 13 சிற்றினங்களை கொண்ட இந்தக் குடும்பம், முன்பு செண்ட்ரோபோமிடே குடும்பத்தில் துணைக் குடும்பமான லேட்டினேயில் வகைப்படுத்தப்பட்டது. 2004-ல் கிளைப்பாட்டியல் பகுப்பாய்வு மூலம் பொதுவான மூதாதையிலிருந்து தோன்றிய பலகுடும்பங்களுள் ஒன்றான குடும்ப நிலைக்கு தரம் உயர்த்தப்பட்டது.

லேட்டிடே குடும்பத்தில் உள்ள சிற்றினங்கள் முழுமையடையாமல் பிரிக்கப்பட்ட முதுகு துடுப்புகளால் வகைப்படுத்தப்படுகிறது. அல்லது இவை பிரிக்கப்பட்டால், துடுப்பின் முன் மற்றும் பின் பகுதிகளுக்கு இடையில் ஒரு சில தனிமைப்படுத்தப்பட்ட முதுகெலும்புகள் காணப்படும். இவற்றின் வால் துடுப்பு பொதுவாக வட்டமானது. அனைத்து சிற்றினங்களும் 25 முதுகெலும்புகளால் ஆன முதுகெலும்பு நெடுவரிசையைக் கொண்டுள்ளன.

இந்த குடும்பத்தில் உள்ள பல சிற்றினங்கள் முக்கியமான உணவு மீன்களாகும், மேலும் சில சிற்றினங்கள் மீன் உற்பத்திக்காக இவற்றின் வாழிட வரம்பிற்கு வெளியே அறிமுகப்படுத்தப்பட்டுள்ளன. 1950களில் விக்டோரியா ஏரியில் அறிமுகப்படுத்தப்பட்ட நன்னீர் நைல் பெர்ச், ஒரு கடுமையான கொன்றுண்ணியாகும். 1950களில் ஏரியின் பூர்வீக மீன்கள் பலவற்றின் பேரழிவிற்கு காரணமாக அமைந்தது. இதனால் பல உள்ளூர் சிக்லிட்கள் அழிந்துவிட்டன.

பேரினங்கள்
----------

*லேட்டிடே* குடும்பம் தற்போதுள்ள மூன்று பேரினங்களுடன் அழிந்துபோன பேரினம் ஒன்றினையும் கொண்டுள்ளது:

* †*இயோலேட்சு* சோர்பினி, 1970
* *கைபோப்டெரசு* கில், 1861
* *லேட்சு* குவியர், 1828
* *சாம்மோபெர்கா* ரிச்சர்ட்சன், 1848

† இந்த உயிரலகு அழிந்துவிட்டதைக் குறிக்கிறது

மேற்கோள்கள்
-----------

1. ↑  Richard van der Laan; William N. Eschmeyer; Ronald Fricke (2014). "Family-group names of Recent fishes". *Zootaxa* **3882** (2): 001–230. doi:10.11646/zootaxa.3882.1.1. பப்மெட்:25543675.
2. ↑  Otero, Olga (May 2004). "Anatomy, systematics and phylogeny of both Recent and fossil latid fishes (Teleostei, Perciformes, Latidae)". *Zoological Journal of the Linnean Society* **141** (1): 81–133. doi:10.1111/j.1096-3642.2004.00111.x.
3. 1 2  J. S. Nelson; T. C. Grande; M. V. H. Wilson (2016). *Fishes of the World* (5th ). Wiley. பக். 432. பன்னாட்டுத் தரப்புத்தக எண்:978-1-118-34233-6. .
4. ↑  Pringle, R.M. (2005). The Origins of the Nile Perch in Lake Victoria. BioScience 55 (9): 780-787.
5. ↑  Froese, Rainer, and Daniel Pauly, eds. (2019). "Latidae" in FishBase. December 2019 version.
6. ↑  Eschmeyer, William N.; Fricke, Ron & van der Laan, Richard (eds.). "Genera in the family Latidae". Catalog of Fishes. California Academy of Sciences. Retrieved 22 February 2020
**உஷா மங்கேஷ்கர்** (Usha Mangeshkar)(மராத்தி: उषा मंगेशकर, இந்தி: उषा मंगेशकर) இந்திய பாடகி. இவர் பல பாடல்களை இந்திய மொழிகளான இந்தி, வங்காளம், மராத்தி, கன்னடம், நேபாளம், போஜ்பூரி, குஜராத் மற்றும் அஸ்ஸாம் மொழியில் பாடியுள்ளார்.

வாழ்க்கை குறிப்பு
-----------------

இவர் பண்டிட்தீனாநாத் மங்கேஷ்கர் - ஷெவந்தி (சுதாமதி) தம்பதியின் இரண்டாவது மகளாவார். லதா மங்கேஷ்கர், ஆஷா போஸ்லே மற்றும் மீனா கடீகருக்கு இளைய சகோதரியாவார். பிரபல இசை இயக்குநர் ஹிருதய்நாத் மங்கேஷ்கர் இவரது சகோதரன். குறைந்த செலவில் தயாரிக்கப்பட்ட "ஜெய் சந்தோஷி மா" என்னும் திரைப்படத்தில் பக்தி பாடல்களைப் பாடியதின் மூலமாக பிரபலமடைந்தார். அப் படத்தில் பாடிய "மைன் டு ஆர்தி" பாடலுக்காக பிலிம்பேர் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.

தொழில்
------

உஷா மங்கேஷ்கர், ஓவியம் வரைவதில் ஈடுபாடு உடையவர். இவர் "பிஞ்ஞாரா" மராத்தி மொழியில் வெளிவந்த திரைப்படத்தில் "முங்லா" எனத் தொடங்கும் பாடல் மூலம் அறியப்படுகிறார். "பூல்வந்தி" என்கிற தொலைக்காட்சித் தொடரை தயாரித்துள்ளார்.

விருதுகள் மற்றும் பரிந்துரைகள்
------------------------------

சிறந்த பெண் பின்னணிப் பாடகி விருது பிஎஃப்ஜேஏ விருதுகள் "ஜெய் சந்தோஷி மா" (1975) படத்தில் பாடியதற்காக இவருக்கு கிடைத்தது.  
மைன் டு ஆர்தி" என்ற பாடலுக்காக பிலிம்ஃபேர் விருதுக்கு(1975) பரிந்துரை செய்யப்பட்டார்.  
 "இங்கார்" (1978) திரைப்படத்தில் இவர் பாடிய "மங்டா ஹை டொ ஆஜா" எனத் தொடங்கும் பாடலுக்கு பிலிம்ஃபேரின் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.  
1980இல் வெளிவந்த (இக்ரார்) இந்தி திரைப்படத்தில் "ஹம்சே நாசர் டு மிலாஒ" எனத் தொடங்கும் பாடலைப் பாடியதற்காக பிலிம்ஃபேரின் சிறந்த பெண் பின்னணி பாடகி விருதிற்கு பரிந்துரை செய்யப்பட்டார்.

பிரபலமான பாடல்கள்
-----------------

* "பாபி ஆயி படி தூம் தாம் சே மேரி பாபி ஆயி" - "சுபா கா டாரா *(1952)*
* "மைன் டு ஆர்தி உடரூன்" - *ஜெய் சந்தோஷி மா* (1975)
* "அப்லம் சப்லம்" - *ஆசாத்* (1955)
* யாரிவ நன் மன", கன்னட மொழி பாடல் - கிரந்திவீர சங்கொலி ராயண்ணா (1967)
* கட்டா மீடா" - *கட்டா மீடா* (1978)
* சுல்தானா சுல்தானா" - *டரானா* (1979)
* கோரோ கி னா காலோன் கி" - *டிஸ்கோ டான்சர்* (1981)
* கஹெ டரசயெ ஜயரா" - சித்திரலேகா *(1964), ஆஷா போஸ்லே யுடன் இணைந்து பாடியுள்ளார்.*
* முங்லா" - *இங்கார்* (1978)
* பக்டோ, பக்டோ, பக்டோ" - 'நசீப் *(1980)*
* ரங் ஜமகெ ஜாயேங்கே"- *நசீப்* (1980)
* சாரே நியாம் டொட் டு" - *குப்சூரத்* (1980)
* முஜே ப்யார் கா டோஃபா டேகே" - *காலா பத்தர்* (1979)
* ஓ சலி சலி கைசி ஹவா யெ சலி" - *பிளஃப் மாஸ்டர்* (1964)
* சோனா-னொ சூரஜ் உக்யொ - "நூரனி செஹரா
* ஆவோ ஆவோ மோமினொ சகு ஆவோரே" - *நூரனி செஹரா*

மராத்தி மொழியில் வெளியான "பிஞ்ஞாரா" படத்தில் இவர் பாடிய "தகல லக்லி கலா", மற்றும் "தும் ஹவார் கேலி மி மர்ஜி பகர்" பாடல்கள் புகழ் பெற்றவை. .

மேற்கோள்கள்
-----------

1. ↑  rediff.com: Movies: Will Kavi Pradeep get his due?
2. ↑  69th & 70th Annual Hero Honda BFJA Awards 2007 பரணிடப்பட்டது 8 சனவரி 2010 at the வந்தவழி இயந்திரம்
3. ↑  1st Filmfare Awards 1953

வெளி இணைப்பு
------------

ஐ.எம்.டி.பி இணையத்தளத்தில் உஷா மங்கேஷ்கர்
**இந்தியன் ஏர்லைன்ஸ் விமானம் 814** (Indian Airlines Flight 814) பொதுவாக ஐ.சி 814 (IC 814) என்று அழைக்கப்படும். இது நேபாளுக்கும் இந்தியாவிற்கும் இடையே செல்லும் *இந்தியன் ஏர்லைன்ஸ்* விமானம் ஆகும். இந்த விமானம் 1999 ஆம் ஆண்டு டிசம்பர் மாதம் 24 ஆம் தியதி வெள்ளிக் கிழமை 178 பயணிகள் மற்றும் 15 விமான ஊழியர்களுடன் கடத்தப்பட்டது. இதை பாகிஸ்தானில் இயங்கும் ஹர்கத்-உல்-முஜாகிதீன் தீவிரவாதக் குழு கடத்தியிருந்தது. இந்தக் கடத்தல் 7 நாட்கள் நீடித்தது. பின்னர் இந்தியச் சிறையில் இருந்த முஷ்டாக் அஹமது சர்கார், அஹமது ஒமர் சையது ஷேக் மற்றும் மௌலானா மசூத் அசார் ஆகியத் தீவிரவாதிகளை விடுவித்தனர். கடத்தப்பட்ட விமானம் ஆப்கானிஸ்தானின் கந்தஹார் விமான நிலையத்தில் கடத்தல்காரர்கள் தரையிறக்கி வைத்திருந்தனர். இவ்விமானம் கடத்தப்பட்ட பின்னர் இந்தியாவின் அமிர்தசரஸ் விமான நிலையம், பாகிஸ்தானின் லாகூர் விமான நிலையம், ஐக்கிய அரபு அமீரகம் நாட்டின் துபாய் ஆகிய விமான நிலையங்களில் தரையிறக்கப்பட்டது. இக்கடத்தலில் 17 பயணிகள் காயமடைந்தனர். *ரூபின் காட்யால்* என்பவர் மரணமடைந்தார்.

மேற்கோள்கள்
-----------

1. ↑   *Hijacking Stunt of Air India Aircraft*. .
2. ↑  "India wanted to raid IC-814 in Dubai, but Farooq Abdullah opposed swap, says former RAW chief AS Dulat". *The Indian Express*. 3 July 2015. .
3. ↑  "Govt pressurised negotiators to end IC-814 hijacking by Dec 31: Doval" (in en-IN). *The Hindu*. 1 January 2010. .